หุ้นสหรัฐฯปิดในแดนลบ
ตลาดหุ้นสหรัฐปิดลบ เหตุนักลงทุนขาดความเชื่อมั่นหนี้สินกรีซ ขณะที่ราคาน้ำมันดิ่งลงแรงเช่นกัน
30 ต.ค. 2565

ตลาดหุ้นสหรัฐปิดลบ เหตุนักลงทุนขาดความเชื่อมั่นหนี้สินกรีซ ขณะที่ราคาน้ำมันดิ่งลงแรงเช่นกัน
ข้อมูลภาคการผลิตอันย่ำแย่ในยูโรโซนและอัตราผลตอบแทนพันธบัตร 5 ปีของรัฐบาลอิตาลีที่พุ่งสูง ก็ส่งแรงกดดันต่อตลาดหุ้นสหรัฐฯและนำมาซึ่งการปิดลบพอประมาณ เหตุนักลงทุนยังขาดความเชื่อมั่นต่อความพยายามจัดการปัญหาหนี้ของโรม รวมไปถึงกรีซด้วย       ดัชนีหุ้นดาวโจนส์ ลดลง 74.39 จุด (0.61 เปอร์เซ็นต์) ปิดที่ 12,079.29 แนสแดค ลดลง 21.59 จุด (0.81 เปอร์เซ็นต์) ปิดที่ 2,657.16 เอสแอนด์พี ลดลง 11.90 จุด (0.94 เปอร์เซ็นต์) ปิดที่ 1,251.95
ขณะที่ราคาน้ำมันลอนดอนดิ่งแรงหลังข้อมูลภาคการผลิตอันย่ำแย่ในยูโรโซนตอกย้ำถึงภัยคุกคามของภาวะเศรษฐกิจถดถอยในภูมิภาคแห่งนี้ขณะที่ยุโรปกำลังพยายามยับยั้งวิกฤตหนี้ที่ลุกลาม       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม ลดลง 85 เซนต์ ปิดที่ 98.14 ดอลลาร์ต่อบาร์เรล หลังจากพุ่งสูงสุดในรอบ 15 สัปดาห์เมื่อวันศุกร์(11) ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 2.27 ดอลลาร์ ปิดที่ 111.89 ดอลลาร์ต่อบาร์เรล